OzLabs/hebrew-wiki-articles huggingface dataset:
לומוסטין

ממוזער
לומוסטין (באנגלית: Lomustine) בקיצור CCNU ; שם המותג המקורי CeeNU, המשווק כיום כ-Gleostine) הוא תרכובת אלקילטורית (alkylating), המשמשת כתרופה כימותרפית.

התרופה מסיסה בשומנים, ובשל כך היא עוברת את מחסום הדם-מוח. מאפיין זה הופך אותו לאידיאלי לטיפול בגידולי מוח, אם כי הוא משמש גם לטיפול בלימפומת הודג'קין.

השימוש בלומוסטין אפשרי, מאחר שניתן ליטול אותו זמן בממושך בטרם בו תאי הדם הלבנים מגיעים למספרם הנמוך ביותר.

תרופה זו נחשבת כתרופת קו שני (התרופה ניטלת אם הטיפול הראשוני לא הצליח). בגידולי מוח מסוג גליומה - קודם ניתן טמודל, ורק לאחר מכן ניתן שילוב של לומוסטין עם פרוקרבזין.

התרופה נלקחת בכמוסות - דרך הפה.

== תופעות לוואי ==
* תופעות לוואי הקשורות למערכת העיכול - בחילות והקאות יכולות להופיע שלוש עד שש שעות לאחר קבלת מנה הניתנת דרך הפה. על פי רוב תופעה זו תימשך פחות מ-24 שעות.
: ניתן למנוע תופעה זו על ידי שימוש בתרופות נגד בחילות (כגון זופרן או פרמין).
* תופעות לוואי הקשורות למערכת הדם:
** הרעילות השכיחה ביותר והחמורה ביותר שגורמת התרופה היא ירידה בייצור תאי מח עצם (myelosuppression) -דבר המתרחש על פי רוב בין ארבעה - שישה שבועות לאחר מתן התרופה.
** מחסור בטסיות דם (תרומבוציטופניה - thrombocytopenia) - דבר המתרחש על פי רוב ארבעה שבועות לאחר מתן התרופה ונמשך שבוע עד שבועיים.
** מחסור בתאי דם לבנים (לויקופניה -leukopenia) - דבר המתרחש על פי רוב חמישה עד שישה שבועות לאחר מתן מנת התרופה, ונמשך שבוע עד שבועיים.
** %65 מן החולים שמקבלים 130 מיליגרם למטר מרובע מפתחים ספירת כדוריות דם לבנות קטנה מ-5000 ממ<sup>3</sup>; %36 מפתחים ספירת כדוריות דם לבנות קטנה מ-3000 ממ<sup>3</sup>.
: בשל תופעת לוואי זו נערכות בדיקות ספירת דם בעת נטילת התרופה; במקרה של תופעות לוואי אלה, מופחת המימון של התרופה.
* תופעות לוואי הקשורות למערכת הנשימה:
** הרעלת ריאות - מתרחש לעיתים רחוקות בעת מתן מינום גבוה של התרופה (על פי רוב מעל 1,100 מיליגרם למטר מרובע).
: אירעו מקרים של התפרצות מאוחרת של פיברוזיס ריאתי שהתרחשה 15 שנה לאחר מתן התרופה.
* תופעות לוואי אחרות:
** דלקת הפה (stomatitis);
** התקרחות;
** אנמיה.
** הרעלת כליות או קיטון בגודל כליה.
: תופעה נדירה. במקרה של תופעות לוואי אלה, מופחת המימון של התרופה.
** הרעלת כבד
: תופעה נדירה. במקרה של תופעות לוואי אלה, מופחת המימון של התרופה.
* תופעות לוואי נוירולוגיות:
** בלבול, תשישות, חוסר שליטה בשרירים (ataxia) והפרעות בדיבור (dysarthria)
: תופעה נדירה.

== קישורים חיצוניים ==

* [https://www.cancer.org.il/template/default.aspx?PageId=6512 השימוש בלומוסטין] באתר האגודה למלחמה בסרטן
* [https://www.clalit.co.il/he/medical/pharmacy/Pages/medicines.aspx?idd=5891 לומוסטין] באתר קופת חולים כללית
* [https://www.uclahealth.org/braintumor/ccnu CCNU] באתר UCLA

== הערות שוליים ==

קטגוריה:תרופות לטיפול בגידולים
TAM

טנק TAM
TAM (בספרדית: Tanque Argentino Mediano, "טנק ארגנטינאי בינוני") הוא טנק בינוני תוצרת ארגנטינה, המתבסס על תובה של נגמ"ש הלחימה הגרמני מארדר.

טנק זה מהווה בסיס לכלי רק"ם נוספים, ביניהם תומ"ת (TAM Palmaria VCA-155) ונגמ"ש לחימה. בסך הכול יוצרו 280 טנקים וכלי רק"ם אחרים המבוססים עליו.

== היסטוריה ==

=== ייצור ===
בשנות השישים החלה ארגנטינה לחפש דרכים לחדש את ציוד הצבא המיושן שלה, ובעיקר את הטנקים. ניסיונות לרכוש טנקים ממדינות טחרות לרוב לא צלחו, ולבסוף הוחלט כי יפותח טנק מקומי. עקב תעשיית הנשק הלא מפותחת בארגנטינה, נחתם חוזה בין היצרני הרק"ם מרדר לתעשיית הנשק בארגנטינה לשיתוף פעולה בפיתוח הטנק. שיתוף הפעולה החל בשנות השבעים והמשיך עד תחילת שנות השמונים. בשנת 1981 נכנס לשירות הטנק הראשון שיוצר במסגרת שיתוף פעולה זה. עקב בעיות כלכליות נמשך הייצור של הטנקים כעשור.

בשנים הראשונות לשירות נחשב הטנק לבין הטנקים המוצלחים שנמצאים בשימוש באמריקה הלטינית, אבל עד מהרה איבד הטנק את מעמדו, שכן המדינות השכנות רכשו ציוד מערבי טוב יותר.

בשנת 2015 חתם צבא ארגנטינה על חוזה של 111 מיליון דולר עם ישראל לשדרוג 74 טנקים תוצרת ארגנטינה. לצבא הארגנטינאי הוצעו שני עיצובים לשדרוג הטנק: TAM-2IP ו-TAM-2C. אם זאת נכון לשנת 2024 ארגנטינה נמנעת מלקבל את אחד מן הדגמים לאור הבקשה לעשות שינויים חדשים בדגם TAM-2C המועדף על הצבא מבין השניים. ולאור החשש ממרוץ חימוש באמריקה הלטינית, עקב סכסוכים המתעוררים באזור (דוגמת: סכסוכי גבול ומלחמות האזרחים הרבות).<ref></ref>

=== לחימה ===
הטנק TAM מעולם לא לקח חלק בקרב. אם זאת מספר טנקים הוצבו בקרואטיה מטעם משימת שלום של האו"ם.

=== יצוא ===
לאורך השנים היו מספר ניסיונות לייצא את הטנק למדינות במזרח התיכון, בדרום מזרח אסיה ובאמריקה הדרומית, אבל כל ניסיונות אלה כשלו.

== מבנה ומאפיינים ==
הטנק שוקל כ-30 טון. צוות הטנק כולל 4 אנשים. מחירו 1,500,000 דולר. מידות הטנק הם: אורך הטנק כולל תותח 6.75 מ', רוחב 3.25 מ', 2.42 מ'.

=== הנעה ועבירות ===
הטנק מגיע למהירות מרשימה של 75 קמ"ש לנסיעה קדימה ואחורה כאחד. טווח הפעולה של הטנק עד 800 ק"מ עם תוספת מיכל דלק.

=== חימוש ===
לטנק תותח חרוק קנה, 105 מ"מ FM K.4 Modelo 1L עם 50 פגזים ושני מקלעים 7.62 מ"מ.

=== מיגון ===
שריון הטנק הומוגני ונחשב דליל ביחס לטנקים אחרים כיום. השריון בקדמת התובה משופע במיוחד ועוביו עד 50 מ"מ; צידי ואחורי התובה 10–20 מ"מ; קדמת הצריח עד 25–50 מ"מ. בנוסף המנוע נמצא מלפנים, מה שמוסיף סיכויי הישרדות ולרשות הטנק מדוכות עשן.

יש המכנים את TAM בשם "ננס מרכבה" על שם דמיון העיצוב לדגמים הראשונים של המרכבה – עם מנוע מקדימה, צריח בצורת מעוין ותותח 105 מ"מ – וכיוון ששופר בישראל.

==קישורים חיצוניים==

== הערות שוליים ==

קטגוריה:טנקים בינוניים
קטגוריה:ארגנטינה: צבא וביטחון
איב יובולדיו

איב קיטוטטה יובולדיו (בצרפתית: Yves Kitutele Yuvuladio; נולד ב-5 במרץ 1978) הוא כדורגלן עבר מהרפובליקה הדמוקרטית של קונגו ששיחק בעמדת הבלם.

==קריירת מועדונים==
יובולדיו התחיל את הקריירה שלו בקבוצת הכדורגל של שקרספור מליגת העל הטורקית, במדיה שיחק עונה אחת.

בקיץ , יובולדיו חזר לרפובליקה הדמוקרטית של קונגו כאשר חתם במוטמה פאמבה, עמה זכה בשתי אליפויות.

בינואר , יובולדיו חתם בארזורומספור עד לסיום העונה, ולאחר מכן חזר למוטמה פאמבה.

בקיץ , יובולדיו חתם באספראנסה דה תוניס מליגת העל התוניסאית, במדיה זכה באליפות תוניסיה בעונתו הראשונה במועדון.

ב-13 בינואר 2005, יובולדיו חתם בהפועל חיפה מליגת העל. ב-31 בינואר, יובולדיו ערך את הופעת הבכורה שלו בקבוצה בהפסד 3-1 למ.ס. אשדוד. יובולדיו, שיחק בכל משחקי הקבוצה עד לסיום העונה, אך לא הצליח לעזור לקבוצה במאבק ההישרדות בליגה הראשונה.

בקיץ , יובולדיו חתם בעירוני קריית שמונה מהליגה הלאומית וכעבור שנה חתם בהפועל פתח תקווה. בשתי הקבוצות שיחק שנה, ועם שניהן רשם עליה לליגת העל.

בקיץ , יובולדיו שוחרר מפתח תקווה ובינואר , חתם בהפועל בני לוד, במדיה שיחק עד לסיום העונה ולאחר מכן פרש מכדורגל.

==קריירה בינלאומית==
ב-9 באפריל 1995, יובולדיו ערך את הופעת הבכורה שלו בנבחרת הרפובליקה הדמוקרטית של קונגו, בניצחון 0-1 נגד במסגרת מוקדמות גביע אפריקה לאומות 1996. ב-29 בינואר 2002, יובולדיו הבקיע את שער הבכורה שלו בנבחרת בניצחון 1-3 נגד במסגרת גביע אפריקה לאומות 2002.

יובולדיו שיחק בנבחרת 7 שנים, בהן יובולדיו ערך 15 הופעות וכבש שער אחד.

==תארים==
; מוטמה פאמבה
*ליגת העל של הרפובליקה הדמוקרטית של קונגו: , 

; אספראנסה דה תוניס
*ליגת העל התוניסאית: 

; עירוני קריית שמונה
*ליגה לאומית: 2006/2007

==קישורים חיצוניים==

==הערות שוליים==

קטגוריה:הרפובליקה הדמוקרטית של קונגו: כדורגלנים
קטגוריה:הרפובליקה הדמוקרטית של קונגו: בלמי כדורגל
קטגוריה:כדורגלני ארזורומספור
קטגוריה:כדורגלני אספראנסה דה תוניס
קטגוריה:כדורגלני הפועל חיפה
קטגוריה:כדורגלני עירוני קריית שמונה
קטגוריה:כדורגלני הפועל פתח תקווה
קטגוריה:כדורגלני הפועל בני לוד
קטגוריה:כדורגלני נבחרת הרפובליקה הדמוקרטית של קונגו
קטגוריה:כדורגלני גביע אפריקה לאומות 2000
קטגוריה:כדורגלני גביע אפריקה לאומות 2002
קטגוריה:כדורגלנים זרים בישראל
קטגוריה:ספורטאים מהרפובליקה הדמוקרטית של קונגו בטורקיה
קטגוריה:ספורטאים זרים בתוניסיה
קטגוריה:ספורטאים מהרפובליקה הדמוקרטית של קונגו בישראל
קטגוריה:אישים מהרפובליקה הדמוקרטית של קונגו שנולדו ב-1978
פרנצ'סקו אצ'רבי

פרנצ'סקו אצ'רבי (באיטליה: Francesco Acerbi; נולד ב-10 בפברואר 1988) הוא כדורגלן איטלקי, המשחק בעמדת הבלם באינטר מילאנו ובנבחרת איטליה.

==קריירת מועדונים==
אצ'רבי, התחיל את הקריירה שלו בקבוצת הנוער של פאביה. ב-23 באפריל 2006, אצ'רבי ערך את הופעת הבכורה שלו בקבוצה הבוגרת. ב-11 בינואר 2007, אצ'רבי הושאל לרנאטה, במדיה שיחק עד סוף החודש. ב-2 באוגוסט, אצ'רבי הושאל לטריסטינה, אך כעבור שבועיים שוחרר ממנה והושאל לספציה, בה שיחק רק בקבוצת המילואים ולא זכה לדקות משחק בקבוצה הבוגרת.

ב-16 ביולי 2010, אצ'רבי חתם רג'ינה מהסרייה ב'.

ב-24 ביוני 2011, אצ'רבי חתם בגנואה, תמורת 2.2 מיליון אירו עבור 50% מכרטיס השחקן שלו, אך כעבור שבוע, אצ'רבי חתם בקייבו ורונה תמורת 2 מיליון אירו, כחלק מעסקת העברתו של קווין קונסטנט שעשה את הדרך ההפוכה.

ב-20 ביוני 2012, אצ'רבי חתם במילאן, שרכשה מחצית מהזכויות על כרטיס השחקן. בשנת , אצ'רבי חשף בראיון כי בתקופה בה שיחק המועדון הוא סבל מדיכאון, עקב מות אביו, והרבה לשתות אלכוהול. ב-26 בינואר 2013, אצ'רבי חזר לגנואה, כאשר גם הפעם היה זה קווין קונסטנט שעשה את הדרך ההפוכה, אך כעבור זמן קצר הושאל בחזרה לקייבו.

ב-9 ביולי 2013, אצ'רבי חתם בססואולו, עבור 1.8 מיליון אירו תמורת כמחצית מכרטיס השחקן שלו. במסגרת בדיקות רפואיות שנערכו לפני תחילת העונה, התגלה גידול באשך של אצ'רבי ולאחר מכן חזר לשחק בקבוצתו. בדצמבר , נכשל בבדיקת חומרים אסורים שגרתית. אצ'רבי, מצידו טען כי הדבר נבע מרמות הורמונים לא סדירות, עקב היותו חולה סרטן והכחיש כי השתמש בחומרים אסורים. החל מ-7 בינואר עד ל-14 במרץ 2014, אצ'רבי עבר סדרת טיפולים כימותרפיים, ואף על פי שהגיע לאימוני הקבוצה במהלך הטיפולים, הוחלט כי יחזור לשחק כדורגל רק בעונה הבאה. ב-30 בינואר 2015, ססואולו רכשה את החצי השני של כרטיס השחקן שלו, גם תמורת 1.8 מיליון אירו.

ב-11 ביולי 2018, אצ'רבי חתם לחמש שנים בלאציו מהסרייה א'. ב-20 בינואר 2018, קיבל צהוב חמישי לעונה ובכך נמנע ממנו לשחק במשחק שלאחריו ובכך רשם רצף של 149 הופעות רצופות בסרייה א', 13 פחות מזה של חבייר זאנטי שמחזיק בשיא.

ב-1 בספטמבר 2022 הושאל אצ'רבי לאינטר מילאנו לעונה אחת ובסיום העונה חתם לשנתיים במועדון.

==קריירה בינלאומית==
ב-10 באוגוסט 2012, אצ'רבי זומן לראשונה לסגל נבחרת איטליה. ב-18 בנובמבר 2014, הוא ערך את הופעת הבכורה שלו בנבחרת בניצחון 0–1 נגד .

==תארים==
; לאציו
*קופה איטליה: 
*הסופר קאפ האיטלקי: 

; אינטר מילאנו

* אליפות: 2023/2024

==== נבחרת איטליה ====
* אליפות אירופה: יורו 2020
; אישיים
*כדור הכסף האיטלקי: 

==קישורים חיצוניים==

קטגוריה:כדורגלנים איטלקים
קטגוריה:בלמי כדורגל איטלקים
קטגוריה:כדורגלני ספציה
קטגוריה:כדורגלני רג'ינה קלצ'ו
קטגוריה:כדורגלני גנואה
קטגוריה:כדורגלני קייבו ורונה
קטגוריה:כדורגלני מילאן
קטגוריה:כדורגלני ססואולו
קטגוריה:כדורגלני לאציו
קטגוריה:כדורגלני אינטר מילאנו
קטגוריה:כדורגלני נבחרת איטליה
קטגוריה:כדורגלני יורו 2020
קטגוריה:איטלקים שנולדו ב-1988
מרט מולדור

מרט מולדור (בטורקית: Mert Müldür; נולד ב-3 באפריל 1999) הוא כדורגלן טורקי-אוסטרי, המשחק בעמדת המגן הימני בפנרבחצ'ה ובנבחרת טורקיה.

==קריירת מועדונים==
מולדור התחיל לשחק כדורגל כאשר הצטרף בגיל 6 לקבוצת הילדים של ראפיד וינה, ושיחק בכל קבוצות הגיל של המועדון עד שהגיע לקבוצה הבוגרת. ב-13 במאי 2018, ערך את הופעת הבכורה שלו בקבוצה הבוגרת בהפסד 1–4 לרד בול זלצבורג. ב-29 במאי, של אותה שנה חתם לשלוש שנים במועדון. ב-4 באוגוסט 2019, מולדור הבקיע את שער הבכורה שלו בתיקו 2-2 נגד סנט פלטן.

ב-20 באוגוסט 2019, מולדור חתם בססואולו מהסרייה א'. 5 ימים לאחר מכן, מולדור ערך את הופעת הבכורה שלו בקבוצה בהפסד 1–2 לטורינו.

ב-2 באוגוסט 2023 חתם בפנרבחצ'ה מליגת העל הטורקית.

==קריירה בינלאומית==
מולדור, נולד באוסטריה להורים ממוצא טורקי ולכן היה זכאי לייצג את שני הלאומים בזירה הבינלאומית.

מולדור, החליט לייצג את טורקיה, כאשר התחיל לשחק בנבחרות הצעירות של המדינה. ב-11 באוקטובר 2018, מולדור ערך את הופעת הבכורה שלו בנבחרת הבוגרת, בתיקו 0-0 נגד . נכלל בסגל נבחרת טורקיה ליורו 2024.<ref></ref>

==קישורים חיצוניים==

==הערות שוליים==

קטגוריה:כדורגלנים אוסטרים
קטגוריה:כדורגלנים טורקים
קטגוריה:מגני כדורגל אוסטרים
קטגוריה:מגני כדורגל טורקים
קטגוריה:וינה: כדורגלנים
קטגוריה:כדורגלני ראפיד וינה
קטגוריה:כדורגלני ססואולו
קטגוריה:כדורגלני פנרבחצ'ה
קטגוריה:כדורגלני נבחרת טורקיה
קטגוריה:אוסטרים ממוצא טורקי
קטגוריה:כדורגלני יורו 2020
קטגוריה:כדורגלני יורו 2024 
קטגוריה:אוסטרים שנולדו ב-1999
קטגוריה:טורקים שנולדו ב-1999
ג'יימס בלאק

ג'יימס בלאק (באנגלית: James Black; 6 במרץ 1793 - 21 ביוני 1872) היה פוליטיקאי אמריקאי, שכיהן כחבר המפלגה הדמוקרטית בבית הנבחרים של ארצות הברית מטעם מחוז הקונגרס ה-13, ולאחר מכן ה-16, של מדינת פנסילבניה. בלאק דגל בדמוקרטיה ג'קסונית .<ref name=":0"></ref>

== ביוגרפיה ==
נולד בעיר ניופורט שבפנסילבניה, בשנת 1793.<ref name=":0" /> כיהן כחבר בית הנבחרים של פנסילבניה בין השנים 1830-1831.<ref name=":0" /> בלאק נבחר לקונגרס ה-24 של ארצות הברית, לאחר שחבר הקונגרס ג'סי מילר, התפטר ממנו.<ref name=":0" />

הוא כיהן בשופט משנה במחוז פרי, בין השנים 1842-1843.<ref name=":0" /> בלאק נבחר לקונגרס ה-28, ולאחר מכן גם לקונגרס ה-29, מטעם המפלגה הדמוקרטית.<ref name=":0" /> 

נפטר בניו בלומפילד שבפנסילבניה, בשנת 1872, ונקבר בבית העלמין ניו בלומפילד.<ref name=":0" />

==קישורים חיצוניים==
* 
* 

== הערות שוליים ==

קטגוריה:חברי בית הנבחרים של ארצות הברית מטעם המפלגה הדמוקרטית
קטגוריה:חברי בית הנבחרים של ארצות הברית מפנסילבניה
קטגוריה:אמריקאים שנולדו ב-1793
קטגוריה:אמריקאים שנפטרו ב-1872
מיחה פיטאמיץ'

מיחה פיטאמיץ (בסלובנית: Miha Pitamic; נולד ב-28 במרץ 1977) הוא כדורגלן עבר סלובני, ששיחק בעמדת המגן הימני.

==קריירה==
פיטאמיץ' התחיל את הקריירה שלו בקבוצת הכדורגל ברניק מאריבור, ממנה עבר לציבילה טריגלב קראני.

בקיץ , פיטאמיץ' חתם בגוריצה מליגת העל הסלובנית וכעבור שנה חתם במריבור, עמה זכה בשתי אליפויות בשנתיים הראשונות שלו במועדון.

בקיץ , פיטאמיץ' עזב את סלובניה וחתם בהפועל נצרת עילית מליגת העל. ב-24 באוגוסט, ערך את הופעת הבכורה שלו בקבוצה בניצחון 1-2 נגד מ.ס. אשדוד. כעבור מספר חודשים, פיטאמיץ' שוחרר מנצרת עילית וחזר לגוריצה.

כעבור שנה, חתם בווילדון מהליגה הרביעית באוסטריה, בה שיחק עד שנת ולאחר מכן פרש מכדורגל.

==תארים==
; מאריבור
*ליגת העל הסלובנית: , 

==קישורים חיצוניים==

קטגוריה:כדורגלנים סלובנים
קטגוריה:מגני כדורגל סלובנים
קטגוריה:כדורגלני גוריצה
קטגוריה:כדורגלני מריבור
קטגוריה:כדורגלני הפועל נוף הגליל
קטגוריה:כדורגלנים זרים בישראל
קטגוריה:ספורטאים סלובנים בישראל
קטגוריה:ספורטאים סלובנים באוסטריה
קטגוריה:ילידי 1977
אסתרליין יקירתי

שמואל יוסף ואסתר
אסתרליין יקירתי הוא ספר, הכולל חליפת מכתבים שכתבו זה לזה שמואל יוסף עגנון ורעייתו אסתר מרכס-עגנון בשנים 1924–1931. המכתבים קובצו יחד בידי אמונה ירון, בתם של בני הזוג, שגם הוסיפה בתחילת הספר ביוגרפיה של משפחת עגנון בתקופת חליפת המכתבים. הספר יצא לאור בשנת 1983 בהוצאת שוקן.

אסתרליין היה שם החיבה שנתן עגנון לאשתו, וכך הוא פתח את המכתבים שנשלחו אליה. המכתבים נשלחו בעת שעגנון שהה בנפרד מאשתו במהלך נסיעותיו, בתקופה בה היא התגוררה בגרמניה והוא התגורר בארץ ישראל, וכן בימים בהם נשרף ביתם בתלפיות ומשפחתו נסעה בעוד הוא נשאר בקרבת מקום<ref></ref>.

במכתבים מתוארים אירועים רבים שחוו עגנון ומשפחתו, שריפת הבית וכתבי יד שטרם ראו אור בבאד הומבורג בשנת תרפ"ד, רעידת האדמה שפגעה בביתם בירושלים בשנת תרפ"ז, השוד שערכו פורעים ערבים בביתם בתלפיות במאורעות תרפ"ט וסיום כתיבת שלושה כרכים ראשונים של כתבי עגנון והוצאתם לאור בגרמניה<ref></ref>.

המכתבים ששלח עגנון לאשתו מביעים את הגעגועים שחש אליה ואל משפחתו. חלק מהמכתבים היו ארוכים בעלי סגנון אופייני לכותב, "עברית עגנונית", וחלקם קצר ואישי<ref></ref>

על מציאת המכתבים סיפרה אמונה ירון:
:עד שלא מצאתי מכתבים אלה לא ידעתי שהורי שמרו עליהם. מכתבי אבי נמצאו בארונה של אמי צרורים וקשורים בתוך מעטפותיהם ומכתבי אמי שמורים היו באחת ממגירות העמוד של אבי. לא מצאתי מכתבים שכתבו זה לזה לפני תרפ"ד, היינו לפני השרפה בהומבורג. גם רבים ממכתבי אמי אל אבי מן השנים תרפ"ד-תרצ"א לא מצאתי. אני משערת שאבדו כשאבי היה בדרך או כשלא היה לו מקום מגורים קבוע.

== המחזה "אסתרליין יקירתי" ==
המחזה "אסתרליין יקירתי", המבוסס על מכתבי עגנון, עלה בשנת 1997 בתיאטרון החאן בבימויו של יורם פאלק ובכיכובם של יהויכין פרידלנדר, יעל ברנפלד ואבינעם מור-חיים<ref></ref>.

== קישורים חיצוניים ==
* 
* 
* 

== הערות שוליים ==

קטגוריה:מכתבים
מסוף הלוחמים

מסוף הלוחמים או חניון הלוחמים הוא מסוף אוטובוסים של חברת דן בעיר תל אביב יפו ליד משרד הרישוי, המסוף משמש בעיקר את קווי חברת דן ונמצא בסמוך לבית חולים וולפסון ומסוף וולפסון.

== קווי אוטובוס במסוף ==
{| class="wikitable"
|+
!קו
!מפעילה
!מסלול
!יעד
!הערות נוספות
|-
|5
| rowspan="8" |דן
|מסוף הלוחמים - תל אביב-יפו, קריית שלום - שדרות הר ציון - שדרות רוטשילד - הבימה - דיזנגוף סנטר - דיזנגוף - כיכר מילאנו - בבלי - רכבת מרכז (מסוף 2000)
|תל אביב-יפו - מסוף 2000
|♿
|-
|6
|מסוף הלוחמים - בית חולים וולפסון - תל אביב-יפו, יפו ד - בת ים, - עמידר - חוף הסלע - רמת יוסף - רכבת יוספטל - הרב לוי - יוספטל - בן-גוריון - אזור תעשייה - רכבת הקוממיות - חולון, חניון אגד
|חולון - חניון אגד
|♿
|-
|14
|מסוף הלוחמים - תל אביב-יפו, תל כביר - יפת - כיכר השעון - דן פנורמה - המלך ג'ורג' - בית חולים איכילוב - בבלי - קאנטרי דקל
|תל אביב-יפו - קאנטרי דקל
|♿
|-
|34
|מסוף הלוחמים - תל אביב-יפו, תל כביר - קריית שלום - יד אליהו - דרך הטייסים - רמת גן, הרוא"ה - קריית בורוכוב - רמת יצחק - בני ברק, חזון אי"ש - הרב שך - פתח תקווה, מחלף גהה - קריית אריה - רכבת קריית אריה
|פתח תקווה - רכבת קריית אריה
|♿
|-
|41
|מסוף הלוחמים - בית חולים וולפסון - תל אביב-יפו, תל כביר - עג'מי - יפו העתיקה - דרך קיבוץ גלויות - שכונת הארגזים - דרך בר לב - מחלף מסובים - רמת גן, מסוף אלוף שדה - רמת אפעל - בית חולים שיבא - קריית קריניצי - קריית אונו, לשכת גיוס - קיראון - פסגת אונו - פתח תקווה, דרך יצחק רבין - בית חולים בלינסון - ז'בוטינסקי - שוק עירוני - תחנה מרכזית פ"ת
|קריית אונו - מסוף
|♿
|-
|44
|מסוף הלוחמים - בית חולים וולפסון - תל אביב-יפו, עג'מי - יפו העתיקה - פלורנטין - דרך בגין - דרך נמיר - רכבת האוניברסיטה - אזור תעשייה עבר הירקון - עתידים
|תל אביב-יפו - מסוף עתידים
|♿
|-
|50
|מסוף הלוחמים - תל אביב-יפו, דרך בן צבי - צומת חולון - המסגר - דרך בגין - רמת גן, דרך ז'בוטינסקי - בני ברק, דרך ז'בוטינסקי - מחלף גהה - פתח תקווה, דרך ז'בוטינסקי - ביח בלינסון - תחנה מרכזית פתח תקווה
|פתח תקווה - תחנה מרכזית
|♿
|-
|141
|מסוף הלוחמים - בית חולים וולפסון - בת ים, מצבה - רח' ירושלים - קניון בת ים - רכבת יוספטל - חולון, הופיין - קניון חולון - אלופי צה"ל - משה שרת - מפרץ שלמה - אזור תעשייה - המלאכה - דרך השבעה - צומת בית דגן - אור יהודה - יהוד מונוסון
|יהוד - מסוף
|♿
|}
קטגוריה:תל אביב-יפו: תחנות מרכזיות ומסופי אוטובוסים
ביורן חלמן

ביורן חלמן (בשוודית: Björn Kjellman; נולד ב-4 ביוני 1963) הוא שחקן וזמר שוודי.

==ביוגרפיה==
חלמן נולד במחוז סקונה שבדרום שוודיה, הוא למד בבית ספר לתיאטרון במאלמה וב-1986 החל להופיע בתיאטרון בסטוקהולם. ב-1999 שיחק בסרט "Vägen ut" העוסק בשחקן העוזב את מקצועו והולך לעבוד בבית כלא, ב-2000 שיחק את אחיה של מונה, הדמות הראשית בסרט "פעם בחיים" שביימה סוסנה ביר. 

הוא דיבב בשוודית את פליק	בסרט "באג לייף", את אלכס בסרט "מדגסקר" וביצע את התפקיד גם בסרט ההמשך "מדגסקר 2".

ב-1992 ו-1996 הגיש בטלוויזיה השוודית פרשנות לאירוויזיון, הוא גם הגיש מספר פעמים פרשנות לתחרות ברדיו השוודי, הוא התמודד במלודיפסטיבלן 2006 עם השיר "Älskar du livet	", הוא עלה לגמר התחרות ושם היה במקום התשיעי.

בשנת 2020 החל לשחק בסדרת הדרמה קומית "אהבה ואנרכיה" מבית היוצר של נטפליקס, בדמותו של רוני, מנכ"ל ההוצאה לאור. 

==קישורים חיצוניים==

קטגוריה:שחקני קולנוע וטלוויזיה שוודים
קטגוריה:מדבבים שוודים
קטגוריה:זמרים שוודים
קטגוריה:בוגרי בתי ספר למשחק
קטגוריה:משתתפי מלודיפסטיבלן 2006
קטגוריה:שוודים שנולדו ב-1963
מכניסי רחמים (שיר)

מכניסי רחמים הוא שיר רגש, שהלחין חיים בנט והפך ללהיט שגרר מספר רב של ביצועים ושל גרסאות כיסוי.

==היסטוריה וביצועים==
השיר יצא והולחן על ידי המלחין חיים בנט במסגרת המקהלה של "רננו חסידים" של חסידות סערט ויז'ניץ לקראת ימי הסליחות בשנת תשמ"ח, הסולן של השיר במקור היה שלמה כהן, מקור למילות השיר הוא הפיוט לימים נוראים מכניסי רחמים הנאמר על ידי קהילות שונות בעם ישראל.

השיר יצא לראשונה ב-1992 בדיסק "מכניסי רחמים" של שלמה כהן, ב-1997 יצא באלבום "הנשמה לך 1" של תזמורת שלהבת וגלעד פוטולסקי, ב-2010 יצא באלבום אוחילה של אודהליה ברלין, ב-2014 יצא באלבום "שרים בתפילה" של יצחק מאיר ועוד.

השיר בוצע גם על ידי אברהם פריד, מרדכי בן-דוד, יונתן שינפלד, מוטי שטיינמץ, יעקב שוואקי, שמואל ברונר ועוד.

בשנת תשע"ב (2012) זכה חיים בנט בפרס אקו"ם על הישג מיוחד בתחום הזמר החסידי. בין החלטת השופטים נכתב: "כי יצירתו הקלאסית והמרגשת "מכניסי רחמים" ליוותה את עם ישראל בשעות קשות שבהן לא נותר אלא לעמוד בתחינה בפני יוצר כל.

אברהם פריד אף התבטא כי זה השיר שלא שלו שהוא הכי אוהב.

== קישורים חיצוניים ==
* 

== הערות שוליים ==

קטגוריה:שירים חסידיים
רומן פרוטסביץ'

רומן דימיטרייביץ' פרוטסביץ (ברוסית: Роман Дмитриевич Протасевич; בבלארוסית: Раман Дзмітрыевіч Пратасевіч, רַמן דזמיטרייביץ' פרטסביץ') הוא עיתונאי ופעיל אופוזיציה בלארוסי.

על פי כתבה ב-BBC, שלטונות בלארוס ניסו לתאר את פרוטסביץ' כפעיל ימין קיצוני, והפיצו תמונות בהם נראה אדם הדומה לו במדי "", גדוד נאו-נאצי של המשמר הלאומי האוקראיני שבסיסו באגן ים אזוב<ref></ref>. כמו כן נטען שלקח חלק במלחמה בדונבאס, ואף נפצע בה<ref name=":0"></ref>. פרוטסביץ' אישר כי שהה במשך כשנה באזור הדונבאס אך לדבריו עשה זאת כעיתונאי וצלם<ref name=":0" />.

בעבר היה פרוטסביץ' העורך הראשי של ערוץ טלגרם בשם "NEXTA", שהתנגד לממשלתו של אלכסנדר לוקשנקו.

ב-23 במאי 2021 הונחתה טיסה 4978 של ריאנאייר, שעשתה את דרכה מיוון לליטא, בנמל התעופה הלאומי מינסק בידי פקחי הטיסה הבלארוסים, ובסיוע מטוס קרב מיג-29 של חיל האוויר הבלארוסי, בטענה שלפיה התקבל מידע על פצצה שהוטמנה על סיפון המטוס. לאחר נחיתת המטוס נעצרו פרוטסביץ' וחברתו, סופיה סאפגה, בידי המשטרה המקומית.

==תגובות למעצרו==

יום לאחר המעצר פרסמה הטלוויזיה הממלכתית של בלארוס סרטון ובו נראה פרוטסביץ' כשעל פניו סימני חבלה, מצהיר כי יודה בארגון ההפגנות נגד המשטר בעקבות הבחירות לנשיאות בבלארוס בשנת 2020 שתוצאותיהן זויפו לטענת האופוזיציה, וכי אינו סובל מבעיות בריאות כלשהן. הודעה זו הגיעה על רקע דיווחים לא מאומתים כי פרוטסביץ' בן ה-26 סובל ממחלת לב. בעלי בריתו של פרוטסביץ', בני משפחתו ומנהיגת האופוזיציה הגולה סבטלנה טיכאנובסקאיה טענו כי נראה שדבריו הוצאו ממנו תחת לחץ פיזי.

מדינות האיחוד האירופי והאו"ם הגיבו בהודעות גינוי.

לאחר מעצרו בערוץ ONT בממשלתי הוקרן ראיון עם פרוטסביץ' שככל הנראה היה חלק ממערכת לחצים על האסיר.

==קישורים חיצוניים==

* 

==הערות שוליים==

קטגוריה:פוליטיקאים בלארוסים
קטגוריה:עיתונאים בלארוסים
קטגוריה:פעילים פוליטיים
קטגוריה:עורכים
קטגוריה:בוגרי האוניברסיטה הממלכתית של בלארוס
קטגוריה:בלוגרים
קטגוריה:בלארוסים שנולדו ב-1995
Sleeping Satellite

"Sleeping Satellite" (בעברית: "לוויין ישנוני") הוא סינגל הבכורה של ההזמרת-היוצרת טסמין ארצ'ר. השיר יצא לאור בשנת 1992.

== רקע ==
השיר יצא לאור בספטמבר 1992, כחלק מאלבום הבכורה של ארצ'ר שנקרא Great Expectations. השיר היה ללהיט עולמי וזכה להצלחה רבה בבריטניה בה הגיע למקום הראשון. הוא נכתב והולחן על ידי ארצ'ר ושותפיה לכתיבה בסוף שנות ה-80.

בהקלטת השיר השתתפו ג'ון יוז ורובי מקינטוש בגיטרה, וג'ון בק ופול וויקנס ניגנו בקלידים. המתופף היה גראהם ברודהד. בהקלטה שרה ארצ'ר קולות רקע עם טסה ניילס וקרול קניון.

מילות השיר מתייחסות למשימות אפולו בשנות ה-60 של המאה העשרים. הלוויין הישנוני בכותרת השיר הוא הירח.

כשהשיר נכנס הגיע למקום הראשון בבריטניה הוא הדיח את Ebeneezer Goode של השיימן. זהו שירה היחיד של ארצ'ר עד כה שדורג בעשרת הגדולים בבריטניה. השיר זכה להצלחה רבה גם באירלנד. מחוץ לאיים הבריטים, השיר זכה להצלחה בצרפת, איטליה, הולנד, שוודיה ושווייץ. במצעד בילבורד הוט 100 בארצות הברית, דורג השיר במקום ה-32. בישראל זכה השיר להצלחה גדולה ודורג במקום הראשון במצעד הלועזי של רשת ג'. במצעד הלועזי השנתי לשנת 1992 בתחנה, דורג השיר במקום השני.

לשיר יצאו שתי גרסאות וידאו קליפ, האחת לאירופה והשנייה לארצות הברית.

== קישורים חיצוניים ==

קטגוריה:שירי 1992
קטגוריה:סינגלי בכורה מ-1992
קטגוריה:סינגלים מ-2011
קטגוריה:שירי קים ויילד
קטגוריה:שירים באנגלית
קטגוריה:שירים המבוססים על אירועים אמיתיים
קטגוריה:שירים על החלל החיצון
קטגוריה:תוכנית אפולו
קטגוריה:סינגלים שהגיעו למקום הראשון ביוון
קטגוריה:סינגלים שהגיעו למקום הראשון בישראל
קטגוריה:סינגלים שהגיעו למקום הראשון במצעד הסינגלים האירי
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים בהוצאת וירג'ין רקורדס
קטגוריה:סינגלים בהוצאת EMI רקורדס
פסגת גודווין (אנטארקטיקה)

פסגת גודווין (באנגלית: Goodwin Peak) היא פסגה ברכס ויסקונסין - רכס ההרים המרכזי של הרי הורליק (המהווים חלק מההרים הטראנס-אנטארקטיים), בארץ מרי בירד שבאנטארקטיקה.

הפסגה ממוקמת 6 קילומטרים צפונית מזרחית מהר בולטון.

גובהה של הפסגה 2,770 מטרים מעל פני הים; פסגת גודווין היא ההר ה-468 בגובהו באנטארקטיקה.

הפסגה מצויה ממערב למסת האוורת'.

== היסטוריה ==
=== גילוי ומיפוי הפסגה ===

רכס ויסקונסין (ובו גם פסגת גודווין) מופו על ידי הסקר הגאולוגי של ארצות הברית, בהתבסס על סקרים על הקרקע, ועל תצלומי אוויר שצולמו על ידי צי ארצות הברית בין השנים 1960–1964.

=== מקור השם ===

שמה של הפסגה ניתן לה על ידי הוועדה המייעצת לשמות אנטארקטיים.

הפסגה נקראת על שם אדמונד אי. גודווין (Edmund E. Goodwin), שהיה דובר (Public Affairs Officer) כוח התמיכה הימי של צי ארצות הברית (U.S. Naval Support Force) במסגרת מבצע דיפ פריז לחקר אנטארקטיקה בשנים 1965 ו- 1966.

== קישורים חיצוניים ==
* [https://geonames.usgs.gov/apex/f?p=GNISPQ:5:::NO::P5_ANTAR_ID:5836 פסגת גודווין] באתר הסקר הגאולוגי של ארצות הברית
* [https://data.aad.gov.au/aadc/gaz/display_name.cfm?gaz_id=125802 פסגת גודווין] באתר הגאזט האנטארקטי של ממשלת אוסטרליה
* [https://data.aad.gov.au/aadc/gaz/scar/search_names_action.cfm?search_text=5492&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR פסת גודווין] באתר הגאזט האנטארקטי המשווה SCAR של ממשלת אוסטרליה
* [https://peakery.com/goodwin-peak-antarctica/ פסגת גודווין] באתר peakery (מרחקים לאתרים סמוכים)
* [https://www.timeanddate.com/astronomy/@6634020 נתוני זריחת/שקיעת שמש/ירח עדכניים עבור פסגת גודווין]
** [https://www.timeanddate.com/weather/@6634020 מזג אוויר נוכחי עדכני בפסגת גודווין]
** [https://www.timeanddate.com/weather/@6634020/ext תחזית מזג אוויר עדכנית ארוכת טווח עבור פסגת גודווין]
** [https://www.timeanddate.com/weather/@6634020/historic נתוני מזג אוויר היסטוריים עבור פסגת גודווין]
** [https://www.timeanddate.com/weather/@6634020/climate סטטיסטיקות מזג אוויר עבור פסגת גודווין]

== הערות שוליים ==

גודווין
כריש שחור-שוליים אוסטרלי

כריש שחור-שוליים אוסטרלי (שם מדעי: Carcharhinus tilstoni) הוא מין של דג סחוס במשפחת הכרישיים, החי לחופי צפון אוסטרליה בין חופי אוסטרליה המערבית לסידני שבניו סאות' ויילס בעומק של עד 50 מטרים, אף שנצפה גם רחוק יותר מהחוף. מספר פרטים נדדו למרחק של 1,348 קילומטרים.

הכריש תואר ב-1950 בידי האיכתיולוג הבריטי-אוסטרלי גילברט פרסי וייטלי והוא נחשב לעיתים לכריש שחור-שוליים (Carcharhinus limbatus), שכמעט זהה לו. עם זאת יש הבדל ביניהם במספר החוליות ובסמן הגנטי שלו.

כריש זה מגיע לאורך ממוצע של 1.5 עד 1.8 מטר כשפרטים גדולים עלו על 2 מטרים ומשקל של 52 ק"ג. זהו כריש בעל גוף שרירי וזרים, סנפירי חזה מעוקלים בעלי קצוות מחודדים. סנפיר הגב הראשון מעוקל עם קצה מחודד וסנפיר גבי נוסף קטן יותר כשהזנב השרירי בעל אונה עליונה ארוכה וחדה יותר מהאונה התחתונה. לכריש שיניים מחודדות המתחדשות ללא הרף. צבע הכריש אפור-כחול והבטן בהירה, כשהקצוות שחורים.

הכריש הוא אוכל דגים ברובו, כשהוא מחפש לאורך החופים של אוסטרליה דגים כמו טונה, סרדיניים, שרבובוניים וטורפניים ואף כרישים אחרים כמו כרישון פלג-שן, כריש יתדי או כריש שחור-אונה.

כריש זה משריץ צאצאים חיים, לרוב אחד עד שישה לאחר היריון ארוך של 10 חודשים.

==קישורים חיצוניים==

==הערות שוליים==

קטגוריה:בעלי חיים שתוארו ב-1950
קטגוריה:טקסונים שתוארו בידי גילברט פרסי וייטלי
קטגוריה:כרישיים
קטגוריה:מגה-פאונה של האוקיינוס השקט
קטגוריה:מגה-פאונה של האוקיינוס ההודי
ויויאן מינג

ויויאן ל'אקווייר מינג (נולדה ב-19 באוקטובר 1971) היא מדענית מוח תאורטית ומומחית לבינה מלאכותית אמריקאית. בשנת 2017 היא נבחרה לאחת ממאה נשים משפיעות על ידי ה-BBC, וכאחת המנהיגות המשמעותיות בקהילת הלהט"ב על ידי פייננשל טיימס.

== השכלה וקריירה מוקדמת ==
מינג דיברה רבות על המאבק האקדמי שלה בתחילת חייה, מה שהוביל אותה בסופו של דבר לעזוב את האוניברסיטה. לאחר שנאבקה בדיכאון, ניסיון התאבדות והיותה חסרת בית<ref name="wired"></ref><ref></ref><ref></ref> היא חזרה כעבור עשר שנים וקיבלה תואר ראשון בהצטיינות במדעי המוח הקוגניטיביים מאוניברסיטת קליפורניה בסן דייגו בשנת 2000. מינג זכתה בתואר שני (2003) ובתואר דוקטור (2006) בפסיכולוגיה באוניברסיטת קרנגי מלון, במקביל לתוכנית למדעי המוח החישוביים במרכז לבסיס העצבי של הקוגניציה.<ref></ref> היא זכתה במלגה לפוסט-דוקטורט באוניברסיטת סטנפורד ובאוניברסיטת ברקלי, שם כיהנה מאוחר יותר כמדענית מחקר וחוקרת אורחת.

== קריירה ==
מינג הייתה מעורבת בארגונים שונים המאתגרים מדיניות חינוך ובריאות.<ref name=":1"></ref> היא הקימה את צוות החשיבה סוקוס, שמתייעץ על בינה מלאכותית, מדעי המוח ורפורמת חינוך.<ref name=":0"></ref><ref name=":2"></ref> היא הוכיחה כי למדדים המשמשים לעבודה השפעה מוטעה על הצלחת מקום העבודה. היא עבדה עם Accenture על האופן שבו הם יכולים להכשיר את הצוות להיות יצירתי יותר.

מינג פרסמה מחקרים על AI בחינוך<ref></ref> ויצרה את "Muse", כלי מבוסס למידת מכונה להורים. כלי זה כולל המלצות על פעילויות מבוססות מחקר לתמיכה ביצירתיות, מוטיבציה ואינטליגנציה רגשית של צעירים.<ref></ref><ref></ref> היא הובילה מחקר שהראה כי מבנים פסיכולוגיים כגון מטה -קוגניציה, יכולת חברתית-רגשית, יצירתיות וסקרנות משפיעים באופן משמעותי על תוצאות חיים ארוכות טווח כמו בריאות, פרודוקטיביות, השגת חינוך ושביעות רצון מחיים.<ref></ref><ref></ref>

=== מעורבות והכרה ציבורית ===
במאי 2017 מינג העבירה שיחת TED על איך להפוך לאדם טוב יותר.<ref></ref> היא דיברה על למידת מכונה באוניברסיטת Singularity בברזיל.<ref></ref> היא דיברה על בינה מלאכותית ורשתות עצביות באקדמיה האירי המלכותית ובחברה המלכותית בשנת 2018.<ref name=":1"></ref><ref></ref> היא הופיעה בפודקאסט של מגזין PC.<ref></ref> היא הופיעה ברדיו BBC 4 וב-NPR<ref name=":3"></ref><ref></ref>

==קישורים חיצוניים==

== הערות שוליים==

קטגוריה:מדעניות מוח אמריקאיות
קטגוריה:מדעני מוח אמריקאים
קטגוריה:בעלי תואר דוקטור מאוניברסיטת קרנגי מלון
קטגוריה:בוגרות אוניברסיטת קליפורניה בסן דייגו
קטגוריה:בוגרי אוניברסיטת קליפורניה בסן דייגו
קטגוריה:אמריקאיות שנולדו ב-1971
קטגוריה:אמריקאים שנולדו ב-1971
מחטי אורן

"מחטי אורן" (1977) היא שרשרת, שעיצבה האמנית הישראלית אסתר קנובל.
==תיאור==
התכשיט "מחטי אורן" נוצר בשנת 1977. באותה עת שהתה קנובל בלונדון במסגרת לימודי תואר שני בקולג' המלכותי לאמנות. הוא עשוי מחוט אלומיניום מגלוון, עם טקסטורות וצבעים המדמים מחטים של אורן. מבנה זה משחזר מבנה של "עלה מחטי של אורן הנסגר אל תוך נרתיקו. מחיבור של לולאות כאלו נוצרת שרשרת פשוטה, כמו שהרכבנו בהיותנו ילדים בחורשת אורנים".

הבחירה באלומיניום מגלוון, חומר שזוהה עם עיצוב תעשייתי באותן השנים, היה ביטוי לבדיקה וערעור של גבולות שדה הצורפות. מבנה הלולאה היה המשך לעיסוקה של קנובל במבנה של סיכת ביטחון כבסיס לעיצוב תכשיטים, זאת על רקע תרבות הפאנק שהתפתחה באותה עת בלונדון.

עותק של השרשרת מצוי באוסף מוזיאון ישראל.

==הערות שוליים==

קטגוריה:אסתר קנובל
קטגוריה:מוזיאון ישראל: עיצוב
קטגוריה:מוצרי עיצוב ישראלים
קטגוריה:יצירות משנת 1977
קטגוריה:טבע באמנות
קטגוריה:תכשיטים
Sun Goes Down (שיר של ליל נאז X)

Sun Goes Down הוא סינגל שהוקלט על ידי הראפר והזמר האמריקאי ליל נאז X. השיר יצא לאור ב-21 במאי 2021, על ידי חברת התקליטים קולומביה רקורדס, כסינגל השני מתוך אלבום הבכורה שלו, Montero.<ref></ref><ref name="hiphopvibe"></ref><ref></ref>

==רקע והכרזה==
ב-3 במאי 2021 הודיע ליל נאז X כי יבצע את "Montero (Call Me by Your Name)" ושיר חדש נוסף בסאטרדיי נייט לייב ב-22 במאי 2021.<ref></ref><ref></ref> ב-13 במאי הוא חשף את שם השיר, תאריך צאתו ועטיפתו ברשתות החברתיות.<ref></ref> בעטיפה הוא נראה יושב בשמיים בחליפה סגולה.<ref name="hiphopvibe" /> ב-16 במאי, כתב ליל נאז X בעמוד הטוויטר שלו כי הקליפ יתאר אותו חוזר אחורה בזמן כדי לרומם את האני הפנימי שלו ואת יציאתו מהארון, וכי זה "ממש מיוחד" בעיניו.<ref></ref>

== מילים ==
השיר הולך בעקבות הסינגל הקודם שלו, "Montero (Call Me by Your Name)", המכיל נושאים הומוסקסואליים בולטים. לאורך כל השיר. ליל נאז X מתאר את תחושת חוסר ההשתלבות עם בני גילו שחווה בילדותו, וציין כי קהל המעריצים של ניקי מינאז' ברשתות החברתיות הוא המקום היחיד בו הרגיש שהוא שייך. עוד הוא מתאר את מאבקיו בבריונות והשלמה עם מיניותו, ובפזמון השיר הוא שר על מחשבות אובדניות.<ref></ref>

== וידאו קליפ ==
הווידאו קליפ של השיר שודר בבכורה ב-21 במאי 2021, סמוך לצאתו של הסינגל עצמו. הקליפ מתחיל בליל נאז X המתואר במדיטציה מעל אגם עם תפאורה גלקטית לבוש בלבן ומניפולת מים בידיו.<ref name="Wonderland"></ref><ref name="EW"></ref> בנוסף, הוא מרפרף בזיכרונות מהעבר, כולל קליפים לשיריו הקודמים. לאחר מכן, הוא נכנס לבית הספר התיכון שלו, תחילה בעבודתו במסעדת המזון המהיר, ומאוחר יותר הוא מתפלל בחדר השינה שלו לאלוהים כדי להסיר את מחשבותיו ההומוסקסואליות.<ref name="EW" /> מאוחר יותר, הקליפ חותך לריקוד נשף, שבו האני המתבגר שלו נאבק להשתלב, לפני שעזב להתחבא בשירותים כדי לבכות.<ref name="Unilad"></ref> לאחר שהוא מסתכל על עצמו במראה, האני המבוגר שלו מופיע מאחוריו, מעניק לו יד תומכת, ומוביל אותו חזרה לנשף, שם הוא נהיה הרבה יותר נינוח ורוקד עם חבריו.<ref name="Unilad" />

== היסטוריית יציאות לאור ==
{| class="wikitable"
!אזור
!תאריך יציאה
!פורמט
!חברת תקליטים
!מקור
|-
!עולם
|21 במאי 2021
|הזרמת מוזיקה • הורדה דיגיטלית
|קולומביה
|<ref></ref>
|-
|}

== קישורים חיצוניים ==

== הערות שוליים ==

קטגוריה:שירי 2021
קטגוריה:סינגלים מ-2021
קטגוריה:שירי ליל נאז X
קטגוריה:שירים באנגלית
קטגוריה:שירים שנכתבו על ידי עומר פדי
קטגוריה:שירים שהופקו על ידי עומר פדי
קטגוריה:שירי להט"ב
קטגוריה:שירים על בריונות
קטגוריה:שירים על השמש
קטגוריה:שירי פופ פאנק
קטגוריה:סינגלים בהוצאת קולומביה רקורדס
קרסאווה (כדורגל)

דגל הקבוצה
מועדון הכדורגל "קרסאווה" (ברוסית: Футбольный клуб «Красава») היה מועדון כדורגל מקצועני רוסי מהעיר ז'וקובסקי שבמחוז מוסקבה, שהתמודד בליגת הכדורגל המקצוענית של רוסיה, השלישית בחשיבותה במבנה ליגות הכדורגל ברוסיה בעונת 2021/2022.

המועדון הוקם ביוזמתו של הכדורגלן והבלוגר יבגני סאבין.
== היסטוריה ==
בדצמבר 2020 יבגני סאבין הודיע על הקמת מועדון כדורגל מקצועני בשם "קרסאווה", על שם ערוץ היוטיוב הפופולרי שלו<ref>[https://www.sports.ru/football/1091816203-bloger-savin-sozdast-klub-pfl-v-2021-godu.html Евгений Савин создаст клуб «Красава» в ПФЛ в 2021 году] sports.ru</ref>. ב-13 בפברואר 2021 פורסם שיורי סיומין ישמש כמאמן-יועץ<ref>[https://rg.ru/2021/01/13/iurij-semin-stanet-trenerom-konsultantom-kluba-krasava.html Юрий Семин станет тренером-консультантом клуба «Красава»] Российская газета</ref>. ב-20 בפברואר פורסם שהמועדון יתבסס בעיר אודינצובו שבפרברי מוסקבה<ref>[https://odintsovo.info/news/?id=74219 Футбольный клуб блогера Евгения САВИНА будет играть в Одинцово] odintsovo.info</ref>.

ברם, ב-14 במאי נודע שהקבוצה עברה לעיר ז'וקובסקי וכי תארח את משחקיה באצטדיון מטאור בעיר, כאשר מחנה האימונים של הקבוצה ימוקם במתחם הספורט של ברוניצי<ref>[https://www.zhukvesti.ru/articles/detail/31130/ В Жуковский возвращается профессиональный футбол. На «Метеоре» будет играть «Красава»]</ref><ref>[https://www.sovsport.ru/football/news/2:988047 ФК «Красава» будет проводить матчи в подмосковном Жуковском]</ref>, ההחלטה לעבור מאודינצובו הגיע לאחר שסאבין השתתף באירוע לציון יום הניצחון על הנאצים שנערך בעיר והתברר שנערך בחסות מפלגת רוסיה המאוחדת והבלוגר ראה בכך הטיה פוליטית לא תקינה עבורו<ref>[https://www.sports.ru/football/1097067547-klub-savina-krasava-budet-igrat-v-zhukovskom-bloger-pokazal-stadion-i-.html Клуб Савина «Красава» будет играть в Жуковском. Блогер показал стадион и базу команды]</ref><ref>[https://www.sports.ru/football/1096624296-evgenij-savin-ob-akczii-edinoj-rossii-mne-ne-bylo-skazano-ni-slova-eto.html Евгений Савин: «Об акции „Единой России“ мне не было сказано ни слова. Это политическая подстава»]</ref>. ב-18 במאי 2021 הקבוצה קיבלה רישוי השתתפות בליגה המקצוענית לעונת 2021/22<ref></ref>. הקבוצה שיחקה בליגה במשך עונה אחת והעפילה עד לשלב 64 האחרונות בטורניר הגביע הרוסי בכדורגל 2021/2022. במאי 2022, נאסר עליה מלהשתתף בעונת 2022/2023 בליגה הלאומית השנייה, לאחר שבעליה יבגני סאבין ביקר את הרשויות בעקבות הפלישה הרוסית לאוקראינה.

==קישורים חיצוניים==

==הערות שוליים==

קטגוריה:קבוצות כדורגל רוסיות
קטגוריה:מחוז מוסקבה: מועדוני כדורגל
אצטדיון מטאור (ז'וקובסקי)

אצטדיון מטאור הוא אצטדיון רב תכליתי בעיר ז'וקובסקי בפרברי מוסקבה שברוסיה, המשמש בעיקר למשחקי כדורגל, בייחוד עבור משחקי הליגה השנייה ברוסיה. הוא משמש גם לתחרויות אתלטיקה ומשמש כמגרשן הביתי של קבוצות הכדורגל סאטורן-2 וקרסאווה. האצטדיון יכול להכיל עד 7,500 צופים.<ref></ref>

== קישורים חיצוניים ==

* [https://web.archive.org/web/20111126052813/http://www.skmeteor.ru/ אתר רשמי]
== הערות שוליים ==

קטגוריה:מחוז מוסקבה: מבנים
קטגוריה:אצטדיוני כדורגל ברוסיה
Chosen (שיר)

"Chosen" (בעברית: "נבחר") הוא הסינגל הראשון של להקת הרוק האיטלקית מונסקין. את השיר הוציאה לאור חברת התקליטים סוני מיוזיק אנטרטיינמנט, ב-24 בנובמבר 2017, והוא נכלל במיני-אלבום הראשון של הלהקה, Chosen.<ref></ref>

את השיר, היצעה הלהקה לראשונה בשלב המיונים של הגרסה האיטלקית לאקס פקטור. ב-23 בנובמבר 2017, ביצעה אותו שוב בפרק החמישי של שלב ההופעות החיות.<ref></ref> הווידאו קליפ של השיר פורסם ב-13 בדצמבר 2017, בערוץ היוטיוב הרשמי של הלהקה.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה ×2
| 100,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2017
קטגוריה:סינגלי בכורה מ-2017
קטגוריה:שירי מונסקין
קטגוריה:שירים באנגלית
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים בהוצאת RCA רקורדס
Morirò da re

"Morirò da re" (בעברית: "אני אמות כמו מלך") הוא סינגל שהוקלט על ידי להקת הרוק האיטלקית מונסקין. את השיר הוציאה לאור חברת התקליטים סוני מיוזיק אנטרטיינמנט, ב-23 במרץ 2018, והוא נכלל באלבום הבכורה של הלהקה, Il ballo della vita.<ref></ref> הווידאו קליפ של השיר פורסם בערוץ היוטיוב הרשמי של הלהקה ב-26 במרץ 2018.<ref></ref>

== מקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה ×3
| 150,000
|-
| colspan="3" |<small> מכירות + הזרמת מדיה בלבד</small>
|}

== קישורים חיצוניים ==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי מונסקין
קטגוריה:שירים באיטלקית
קטגוריה:שירים על מוות
קטגוריה:שירים על מלכים
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים בהוצאת RCA רקורדס
Nous Les Amoureux

"Nous les amoureux" (בתרגום חופשי לעברית: "אנחנו, האוהבים") היה השיר הזוכה באירוויזיון 1961, שבוצע עבור לוקסמבורג על ידי הזמר הצרפתי ז'אן-קלוד פסקל.

השיר בוצע ארבעה-עשר בליל האירוויזיון (אחרי דריו קמפוטו שייצג את דנמרק עם השיר "Angelique" ולפני האליסונים שייצגו את הממלכה המאוחדת עם השיר "?Are You Sure"). עם סיום ההצבעה היא קיבלה 31 נקודות, דבר שהציב אותה במקום הראשון מבין 16 מדינות.

השיר מספר את סיפור האהבה המסוכלת בין הזמר לאהבתו (). המילים נמשכות ומדברות על האופן בו היחסים שלהם נדחים על ידי אחרים אך סוף סוף יתאפשרו (). בהמשך הסביר פסקל כי השיר עוסק במערכת יחסים הומוסקסואלית ובקשיים העומדים בפניהם. מכיוון שנושא זה היה נחשב לשנוי במחלוקת בראשית שנות ה-60, הטקסטים אינם חד משמעיים ואינם מתייחסים למגדרם של האוהבים. זה איפשר להסתיר את המסר האמיתי של השיר, שלא הובן כך על ידי הציבור הרחב באותה תקופה.<ref></ref>

בגלל חריגת הזמן של התחרות, חזרתו של שיר זה לאחר ניצחונו לא הוצגה בבריטניה. הסיקור של בריטניה הסתיים זמן קצר לאחר סיום ההצבעה והכרזת השיר הזוכה.

מנצחת האירוויזיון בשנה שלאחר מכן, באירוויזיון 1962, הייתה הנציגה הצרפתייה איזבל אוברט, עם השיר "Un premier amour".

נציג לוקסמבורג באירוויזיון בשנה לאחר מכן, באירוויזיון 1962, היה קמילו פלגן עם השיר "Petit bonhomme".

השיר הוצג גם בעונה 2, פרק 6 של שירות חשאי מאוד.

== קישורים חיצוניים ==

* [http://www.eurovision.tv/page/history/by-year/contest?event=278 אתר האירוויזיון הרשמי, היסטוריה לפי שנה, 1961]
* [http://www.diggiloo.net/?1961lu מידע מפורט ומילים, The Diggiloo Thrush, "Nous les amoureux"]

== הערות שוליים ==

קטגוריה:שירי 1961
קטגוריה:שירים שזכו באירוויזיון
קטגוריה:שירי אירוויזיון 1961
קטגוריה:שירי לוקסמבורג באירוויזיון
קטגוריה:שירי להט"ב
אבישג רבינר

אבישג רבינר (נולדה ב-1 באוגוסט 1971) היא שחקנית, סופרת ודוגמנית ישראלית.

==ביוגרפיה==

רבינר נולדה וגדלה בגדרה ועסקה תקופה בדוגמנות, היא בעלת תואר בקולנוע ותיאטרון מאוניברסיטת תל אביב.

היא הופיעה בתפקיד אורח בקומדיה "פאזל" וכמו כן הופיעה בסדרה "כסף קטלני", היא גילמה את מיקה, חברה של אסף בסדרה "טירונות".

ב-2003 שיחקה בסרט הסטודנטים "נסיעה טובה" ובסדרה "טיפול נמרץ", בשנה זו גם הוציאה ספר שכתבה "עלמה ומרתה". היא שיחקה בסדרה "כוכב הצפון".

==קישורים חיצוניים==

קטגוריה:שחקניות קולנוע וטלוויזיה ישראליות
קטגוריה:טבעוניות ישראליות
קטגוריה:שחקני קולנוע וטלוויזיה ישראלים
קטגוריה:טבעונים ישראלים
קטגוריה:דוגמניות ישראליות
קטגוריה:דוגמנים ישראלים
קטגוריה:בוגרות אוניברסיטת תל אביב
קטגוריה:בוגרי אוניברסיטת תל אביב
קטגוריה:ישראליות שנולדו ב-1971
קטגוריה:ישראלים שנולדו ב-1971
כריש סיגנתוס

כריש סיגנתוס (שם מדעי: Carcharhinus signatus) הוא מין של דג סחוס במשפחת הכרישיים, החי במימי האוקיינוס האטלנטי בעומק 50 עד 600 מטרים מפני הים, כשלרוב הוא מצוי בימים במים עמוקים ובלילות מצוי במים רדודים יותר.

כריש זה מגיע לאורך ממוצע של 2 מטרים אך יכול להגיע לאורך 2.8 מטרים ומשקל של 76.7 קילוגרם. הוא בעל קשקשים אפורים כהים עד כחולים ולעיתים גם חומים כשהבטן בהירה יותר. העיניים ירוקות וגדולות, מאפשרות לבעליהם לראות היטב בחשיכה, החוטם ארוך והלסתות קצרות ומכילות שיניים מעוקלות פנימה ומחודדות מאוד. סנפירי החזה קצרים יחסית ומסתיימים במשולש מחודד וסנפיר הגב הקדמי קטן גם הוא. נקבת הכריש משריצה צאצאים חיים, לרוב 12 עד 18.

הכריש מצוי לאורך חופים ומדפי יבשות לאורך האוקיינוס האטלנטי הטרופי והממוזג שבין סנגל לנמיביה במזרח ובין מסצ'וסטס לארגנטינה, לרבות הים הקריבי ומפרץ מקסיקו במערב, כשהוא נפוץ בעיקר לחופי פלורידה. דיווחים לא מאומתים נצפו גם בפנמה לחופי האוקיינוס השקט.

הכריש ניזון במרדף אחרי דגי גרם שונים כמו מקרל, קיפוניים, דאוניים, כפחניים ודקריים וכן דיונונים וסרטנים פלגיים. לרוב הכריש צד במשך הלילה, כשהוא משתמש בעיניו הגדולות לראיית טרף בחשיכה.

הוא מצוי בסכנת הכחדה עקב דיג יתר לטובת מרק כרישים ושימוש בכבד שלו.

==קישורים חיצוניים==

==הערות שוליים==

קטגוריה:בעלי חיים שתוארו ב-1868
קטגוריה:טקסונים שתוארו בידי פיליפ פואיי
קטגוריה:כרישיים
קטגוריה:מגה-פאונה של האוקיינוס האטלנטי
Torna a casa

"Torna a casa" (בעברית: "חזור הביתה") הוא סינגל שהקולט על ידי להקת הרוק האיטלקית מונסקין. את השיר הוציאה לאור חברת התקליטים רוקי של סוני מיוזיק אנטרטיינמנט ב-28 בספטמבר 2018, והוא נכלל באלבום הבכורה של הלהקה, Il ballo della vita.<ref></ref> הסינגל הגיע למקום הראשון במצעד הסינגלים האיטלקי.<ref></ref> הווידאו קליפ של השיר פורסם בערוץ היוטיוב הרשמי של מונסקין ב-1 באוקטובר 2018.<ref></ref>

== מיקומי שיא ==

== נתוני מכירות ==
{| class="wikitable sortable"
!מקום
!תארים
!מכירות
|-
! איטליה (FIMI)
| פלטינה ×5
| 250,000
|-
| colspan="3" |<small> מכירות + הזרמת מדיה בלבד</small>
|}
==קישורים חיצוניים==

== הערות שוליים ==

קטגוריה:שירי 2018
קטגוריה:סינגלים מ-2018
קטגוריה:שירי מונסקין
קטגוריה:שירים באיטלקית
קטגוריה:סינגלים שהגיעו למקום הראשון באיטליה
קטגוריה:סינגלים בהוצאת סוני מיוזיק אנטרטיינמנט
קטגוריה:סינגלים בהוצאת RCA רקורדס
כריש ג'אווה

כריש ג'אווה (שם מדעי: Carcharhinus amboinensis) הוא מין של כריש במשפחת הכרישיים, החי לאורך האוקיינוסים הטרופיים בין מזרח האוקיינוס האטלנטי עד האזור האינדו-פסיפי וחופי אוסטרליה ומערב האוקיינוס השקט בעומק של עד 150 מטרים, לרוב בחופים ומדפי יבשה במים עכורים עם קרקעית רכה. הוא קיבל את שמו מאחר שהתגלה לראשונה באמבון שבאינדונזיה.
== מאפיינים ==
כריש ג'אווה מגיע לאורך של 1.9 עד 2.5 מטרים כשהאורך המרבי מגיע ל-2.8 מטרים. ובמראהו מזכיר מעט את הכריש השורי במספר מאפיינים ביניהם הגוף הכבד, סנפירי הגב דומים והלסתות קצרות ורחבות. עם זאת הוא הרבה פחות תוקפני לבני אדם. צבעו של הכריש אפור-כחלחל בחלקו העליון ולבן בחלק התחתון עם פס לבן חלש לאורך הזנב ולצד סנפירי האגן. מספר פרטים שלו התגלו כלבקנים, דבר נדיר ביותר אצל כרישים.

הכריש נמצא לאורך חופי כל היבשות המזרחיות, מכף ורדה וסנגל לניגריה ונמיביה וגם לחופי קרוטונה, איטליה במזרח האוקיינוס האטלנטי, דרך חופי דרום אפריקה, מדגסקר, סיישל ומאוריציוס וצפונה למזרח אפריקה, חצי האי ערב, המפרץ הפרסי, מרבית חופי דרום אסיה ודרום-מזרח אסיה עד גינאה החדשה וצפון אוסטרליה באוקיינוס ההודי ומהפיליפינים ודרום סין עד מזרח גינאה החדשה, מערב אוסטרליה וחלק ממיקרונזיה במערב האוקיינוס השקט. לעיתים הכריש נכנס לשפכי נהרות אך בתדירות פחותה בהרבה משל הכריש השורי.

כריש זה הוא טורף-על המחפש טרף על קרקעית הים, אך יחטוף גם טרף השוחה קרוב לפני המים. הוא ניזון מדגים שונים כמו סוליתאים, רצועניים ומסריים וכן מסילוניות, מעשירי רגל וגם דגי סחוס שונים (תזונה נפוצה בעיקר אצל הכרישים בדרום אפריקה) כמו גלדניים, מלאכי ים, גיטרניים, טריגוניים, טחניים ואף מכרישים קטנים יותר. לעיתים הוא יאכל גם רכיכות שונות, נחשי ים, דולפינים ופגרי לווייתנים.

הכריש נחשב למסוכן לאדם עקב גודלו ודמיונו לכריש שורי, אך לא ידוע על תקיפות שלו. עם זאת הוא מכיל לעיתים סיגואטרה שגרמה במדגסקר להרעלה של 500 אנשים שאכלו מבשרו.

==קישורים חיצוניים==

==הערות שוליים==

קטגוריה:בעלי חיים שתוארו ב-1839
קטגוריה:טקסונים שתוארו בידי פרידריך גוסטב יעקב הנלה
קטגוריה:כרישיים
קטגוריה:מגה-פאונה ימית
קטגוריה:דגים: טורפי-על
מרכז קנברה לתקשורת חלל עמוק

מרכז קנברה לתקשורת חלל עמוק (באנגלית: Canberra Deep Space Communication Complex, בראשי תיבות: CDSCC) הוא מרכז תקשורת רדיו ורדיו־טלסקופים, הנמצא בשמורת הטבע טידבינביליה שבטריטוריית הבירה האוסטרלית, קנברה שבאוסטרליה. המרכז מנוהל על ידי ארגון המחקר המדעי והתעשייתי של חבר העמים (CSIRO) ומשמש בעיקר למעקב ותקשורת עם משימות חלל. המרכז משמש כחלק מרשת החלל העמוק, המתופעלת על ידי המעבדה להנעה סילונית עבור נאס"א, ונחשב אחד משלושה מרכזים מסוגו בעולם (השניים האחרים הם מרכז גולדסטון לתקשורת חלל עמוק בקליפורניה ומרכז מדריד לתקשורת חלל עמוק בספרד).

במרכז קיימות 5 אנטנות:
* DSS-34 - בקוטר 34 מטר, נבנתה ב־1997, מסוג Beam waveguide antenna.
* DSS-35 - בקוטר 34 מטר, הופעלה בסוף 2014 ונפתחה רשמית במרץ 2015.
* DSS-36 - בקוטר 34 מטר, צלחת הותקנה באוגוסט 2015. מבצעית בסוף 2016 ונפתחה רשמית ב־3 בנובמבר 2016.
* DSS-43 - בקוטר 70 מטר, נבנה במקור בקוטר של 64 מ' בשנת 1973 והוגדל בשנת 1987. זו האנטנה הפרבולית הגדולה ביותר בחצי הכדור הדרומי. האנטנה שוקלת יותר מ־3000 טון ומסתובבת על שכבת שמן בעובי של 0.17 מ"מ. משטח הרפלקטור בנוי מ־1,272 לוחות אלומיניום בשטח כולל של 4,180 מ"ר. ב־2020, הטלסקופ שודרג ליכולת שידור וקליטה משופרים עבור גשושיות חלל עמוק כדוגמת וויאג'ר 2.
* DSS-49 - בקוטר 64 מטר, טלסקופ רדיו במצפה הכוכבים פארקס, המסוגל לספק תמיכה, אם כי הוא מקלט בלבד ואינו מסוגל לשדר.

עלות CDSCC היא כ־20 מיליון דולר בשנה להפעלה, והיא ממומנת על ידי נאס"א.

== היסטוריה ==
מפת שמורת טידבינבלה. האתר מסומן בכוכב האדום.
באמצע שנות ה־60 של המאה ה־20, נאס"א הקימה שלוש תחנות מעקב בטריטוריה של בירת אוסטרליה:
* תחנת המעקב טידבינביליה (ידוע כיום בשם CDSCC) – נפתחה בשנת 1965 והיא תחנת המעקב היחידה של נאס"א באוסטרליה שעדיין פועלת. במהלך תוכנית אפולו, טידבינביליה שימשה למעקב אחר רכב הנחיתה הירחי אפולו.
* תחנת המעקב בעמק אורורל () נפתחה במאי 1965 במה שהוא כיום חלק מהפארק הלאומי נמדג'י. תפקידה היה תמיכה בלוויינים, אם כי היא תמכה גם במשימת אפולו־סויוז בשנת 1975. היא נסגרה בשנת 1985.
* תחנת מעקב קריק () נפתחה בשנת 1967 ונבנתה בעיקר כדי לתמוך במשימות אפולו, בעיקר תקשורת עם מודול הפיקוד של אפולו. לאחר ביטול תוכנית אפולו התחנה תמכה בסקיילאב עד פתיחתה המחודשת בשנת 1979, כאשר התחנה הצטרפה לרשת החלל העמוק בתמיכה בתוכניות וויאג'ר וויקינג. בשנת 1981 נסגרה התחנה והאנטנה שלה בגודל 26 מ' הועברה ל־CDSCC והפכה לכינוי תחנת החלל העמוק 46. לאחר הסרת האנטנה שאר המתקן פורק. היסוד שלה, דרך הגישה ואזור החניה הם כל מה שנותרו מהמתקן.

== קישורים חיצוניים ==

* 
* [https://www.atnf.csiro.au/observers/tidbinbilla/index.html אתר האינטרנט הרשמי] של האתר בארגון CSIRO 
* 
* 
* 

קטגוריה:רדיו-טלסקופים
קטגוריה:אוסטרליה: מדע וטכנולוגיה
קטגוריה:יחסי אוסטרליה – ארצות הברית
קטגוריה:נאס"א: מתקנים
גלוגובק

גלוגובק (בפולנית: Głogówek ; גרמנית: Oberglogau, צ'כית: Horní Hlohov, שלזית: Gogōwek) היא עיירה היסטורית קטנה בדרום מערב פולין. היא ממוקמת על נהר אוסובלוגה , במחוז אופולה, בשלזיה. העיר שוכנת כ־35 קילומטרים מעיר בירת המחוז אופולה, ונמצאת כ־10 קילומטרים מהגבול הצ'כי. מקור השם של העיירה במילה הפולנית גלוג-głóg, שפירושה שיח העוזרר. הצמח גדל באזור בצפיפות רבה כשהעיירה הוקמה. העיירה ידועה בזכות המבנים ששרדו בה מימי הביניים, כיכר השוק ומונומנטים אדריכליים רבים.

בשנת 2009, העיירה קבלה על עצמה באופן רשמי, להיות עיירה דו לשונית פולנית וגרמנית, כי מיעוט גרמני משמעותי נותר באזור לאחר שחלק גדול של משלזיה הועבר לפולין בסוף מלחמת העולם השנייה.

==קהילת יהודי גלוגובק==

קהילת יהודי גלוגובק התקיימה בעיירה גלוגובק שבדרום פולין. יהודים התגוררו בעיירה עוד לפני שנת 1349. בשנת 1880 הגיעה הקהילה היהודית לגודלה המרבי שעמד על 170 נפש. בשנת 1933 עם עליית היטלר והמפלגה הנאצית לשלטון ובשואה נפגעה הקהילה קשות ולא התאוששה יותר.

== ערים תאומות ==
* 
* 

==קישורים חיצוניים==

* 
* [https://sztetl.org.pl/pl/miejscowosci/g/75-glogowek/99-historia-spolecznosci/137300-historia-spolecznosci#footnoteref9_x533dsc קהילת יהודי גלוגובק באתר השטאטל הווירטואלי] 
* 

==הערות שוליים==

קטגוריה:אופולה (פרובינציה): ערים
ליצ'פילד

ליצ'פילד (באנגלית: Lichfield) היא עיר בסטפורדשייר שבאנגליה. העיר ממוקמת צפונית לברמינגהאם, וידועה בשל קתדרלת ליצ'פילד. האוכלוסייה בעיר מונה כ-33,000 איש.

== היסטוריה ==
העדויות המוקדמות ביותר לקיום העיר מתוארכות לשנת 669 לספירה, כשהבישוף צ'ד ממרסיה הגיע למקום והעביר אליו את הבישופות מרפטון.

הצמיחה הגדולה של העיר החלה במאה ה-12 כשהבישוף רוג'ר די קלינטון החליף את קתדרלת העץ במבנה אבן וסלל בעיר רחובות שקיימים עד היום. במאה ה-18 העיר הפכה למרכז אינטלקטואלי ומשכה למקום משכילים רבים, בין היתר הסופרים דייוויד גריק וארסמוס דרווין, המשוררת אנה סיוורד וסמואל ג'ונסון, שכתב כי ליצ'פילד היא "עיר של פילוסופים".

רבים מהמבנים המקוריים בעיר, בעלי מאפיינים של אדריכלות ג'ורג'יאנית, עדיין קיימים במקום.

== בתים היסטוריים בעיר ==
* בית ארסמוס דרווין - בית בסגנון ג'ורג'יאני מהמאה ה-18 שהיה שייך לדרווין - רופא, מדען, בוטנאי, ממציא, משורר וסבו של צ'ארלס דרווין<ref></ref>,
* מוזיאון סמואל ג'ונסון - המוזיאון מציג את חייו של ג'ונסון, סופר ומחבר ה"מילון השפה האנגלית" בשנת 1755, ואת החיים בעיר לאורך השנים. במקום מתקיימים אירועי תרבות שונים המציגים את היסטוריית העיר<ref></ref>.
* מרכז העתיקות של ליצ'פילד - ממוקם בבית ויקטוריאני ומכיל אוספי עתיקות מקומיים<ref></ref>.
* המוזיאון הצבאי בליצ'פילד - מכיל למעלה מ-10,000 פריטים היסטוריים<ref></ref>.

== תושבים מפורסמים שנולדו במקום ==
* אליאס אשמול - עורך דין, כימאי, אנטיקווריאט (חוקר וחובב חפצים עתיקים), אח בלשכת הבונים החופשיים, וחבר החברה המלכותית.
* סמואל ג'ונסון - מבקר, משורר, מסאי, ביוגרף ומילונאי.
* דייוויד גריק - שחקן, מחזאי, מפיק תיאטרון ומנהל תיאטרון.
* ארסמוס דרווין - מדען, רופא, ממציא ומשורר.
* תומאס דיי - סופר ופעיל למען ביטול העבדות.
* הלן בקסנדייל - שחקנית תיאטרון וטלוויזיה.

== ערים תאומות ==
* 
* 

== קישורים חיצוניים ==

* 
* 

== הערות שוליים ==

קטגוריה:אנגליה: ערים